Ericu950/Stoicheia-meter-silver huggingface dataset:
ὁ μέντοι νεανίας εἰς Αἴγυπτον ἀχθεὶς καὶ γενόμενος , ὡς ἐλέχθη , παρ εὐνούχῳ δεσπότῃ , τῆς κ αλοκἀγαθίας καὶ εὐγενείας πεῖραν ὀλίγαις ἡμέραις δοὺς τὴν ἐπὶ τοῖς ὁμοδούλοις ἀρχὴν παραλαμβάνει καὶ συμπάσης τῆς οἰκίας τὴν ἐπιμέλειαν ·
ἤδη γὰρ ὁ κτησάμενος ἐτεκμηριοῦτο διὰ πολλῶν , ὡς οὐκ ἄνευ θείας ἐπιφροσύνης ἐκεῖνος ἕκαστα λέγει τε καὶ πράττει .
τῷ μὲν οὖν δοκεῖν ὑπὸ τοῦ πριαμένου καθίστατο τῆς οἰκίας ἐπίτροπος , ἔργῳ δὲ καὶ ταῖς ἀληθείαις ὑπὸ φύσεως μνωμένης αὐτῷ πόλεων καὶ ἔθνους καὶ χώρας μεγάλης ἡγεμονίαν 0 ·
ἔδει γὰρ τὸν μέλλοντα ἔσεσθαι πολιτικὸν ἐγγυμνάσασθαι καὶ ἐνασκηθῆναι πρότερον τοῖς κατ οἰκονομίαν ·
οἰκία τε γὰρ πόλις ἐστὶν ἐσταλμένη καὶ βραχεῖα καὶ οἰκονομία συνηγμένη τις πολιτεία , ὡς καὶ πόλις μὲν οἶκος μέγας , πολιτεία δὲ κοινή τις οἰκονομία 0 1 .
δι  ὧν μάλιστα παρίσταται τὸν αὐτὸν οἰκονομικόν τε εἶναι καὶ πολιτικόν , κ ἂν τὰ πλήθη καὶ μεγέθη τῶν ὑποκειμένων διαλλάττῃ ·
καθάπερ ἐπὶ ζωγραφίας ἔχει καὶ πλαστικῆς ·
ὁ γὰρ ἀγαθὸς ἀνδριαντοποιὸς ἢ ζωγράφος , ἐάν τε πολλὰ καὶ κολοσσιαῖα μεγέθη κατασκευάζῃ , ἐάν τε ὀλίγα καὶ βραχύτερα , τὴν αὐτὴν ἐπιδεικνύμενος τέχνην ὁ αὐτός ἐστι 0 .
σφόδρα δὲ εὐδοκιμῶν ἐν τοῖς κατὰ τὴν οἰκουρίαν ἐπιβουλεύεται πρὸς τῆς τοῦ δεσπότου γυναικὸς ἐπιβουλὴν τὴν ἐξ ἔρωτος ἀκολάστου .
τῇ γὰρ εὐμορφίᾳ ἐπιμανεῖσα τοῦ νεανίσκου καὶ ἀκαθέκτως περὶ τὸ πάθος λυττῶσα τοὺς περὶ μίξεως λόγους προσέφερεν ἐρρωμένως ἐναντιουμένῳ καὶ μη δ ὅλως προσίεσθαι ὑπομένοντι διὰ τὴν ἐκ φύσεως καὶ μελέτης ἐνυπάρξασαν κοσμιότητα καὶ σωφροσύνην .
ἐπεὶ δὲ ζωπυροῦσα καὶ ἀναφλέγουσα τὴν ἔκνομον ἐπιθυμίαν ἀεὶ μὲν ἀπεπειρᾶτο , ἀεὶ δ ἀπετύγχανε , βίᾳ λοιπὸν προσπαθοῦσα ἐχρῆτο καὶ λαβομένη τῆς ἀμπεχόνης εὐτόνως ἄχρι τῆς εὐνῆς ἐπεσπάσατο ῥώμῃ κραταιοτέρᾳ , τοῦ πάθους ἰσχὺν ἐπιδιδόντος , ὃ καὶ τοὺς ἀσθενεστάτους εἴωθε νευροῦν .
ὁ δὲ τῆς παρούσης ἀκαιρίας γενόμενος δυνατώτερος τὰς ἐλευθερίους καὶ ἀξίας τοῦ γένους ἔρρηξε φωνὰς " τί βιάζῃ ;
ἐξαιρέτοις ἔθεσι καὶ νομίμοις χρώμεθα ἡμεῖς οἱ Ἑβραίων ἀπόγονοι .
τοῖς ἄλλοις ἐφεῖται μετὰ τὴν τεσσαρεσκαιδεκάτην ἡλικίαν πόρναις καὶ χαμαιτύπαις καὶ ταῖς ὅσαι μισθαρνοῦσιν ἐπὶ τοῖς σώμασι μετὰ πολλῆς ἀδείας χρῆσθαι , παρ ἡμῖν δὲ οὐ δ ἑταίρᾳ ζῆν ἔξεστιν  Deut 0 .
23 , 17  , ἀλλὰ κατὰ τῆς ἑταιρούσης ὥρισται δίκη θάνατος .
πρὸ δὴ συνόδων νομίμων ὁμιλίαν ἑτέρας γυναικὸς οὐκ ἴσμεν , ἀλλ ἁγνοὶ γάμων ἁγναῖς παρθένοις προσερχόμεθα προτεθειμένοι τέλος οὐχ ἡδονὴν ἀλλὰ γνησίων παίδων σποράν .
εἰς δὴ ταύτην καθαρεύσας τὴν ἡμέραν οὐκ ἄρξομαι παρανομεῖν ἀπὸ μοιχείας , τοῦ μεγίστου τῶν ἀδικημάτων , ὀφείλων , εἰ καὶ τὸν ἄλλον χρόνον ὑπῆρχον ἐκδεδιῃτημένος καὶ νεότητος ὁρμαῖς ἠγμένος καὶ τὴν ἐγχώριον ἐζηλωκὼς τρυφήν , ὅμως ἀλλότριον μὴ θηρᾶν γάμον ·
ἐφ ᾧ τίς ἀνθρώπων οὐ φονᾷ 0 ;
περὶ γὰρ τῶν ἄλλων εἰωθότες διαφέρεσθαι μόνον τοῦθ ὁμογνωμονοῦντες πανταχοῦ πάντες ἄξιον θανάτων μυρίων ἐνόμισαν ἀκρίτους ἐκδιδόντες τοὺς ἁλόντας τοῖς πεφωρακόσι .
σὺ δ ἐπιδαψιλευομένη καὶ τριττὸν προστίθης μοι μίασμα κελεύουσα μὴ μοιχεύειν μόνον , ἀλλὰ καὶ δέσποιναν καὶ δεσπότου γυναῖκα διαφθείρειν ·
εἰ μὴ ἄρα τούτου χάριν παρῆλθον εἰς τὴν ὑμετέραν οἰκίαν , ἵν  ἀποστὰς τῶν ὑπηρεσιῶν , ἃς δεῖ θεράποντα παρέχειν , μεθύω καὶ ἐμπαροινῶ ταῖς ἐλπίσι τοῦ πριαμένου νοθεύων αὐτοῦ γάμον , οἰκίαν , συγγένειαν .
ἀλλὰ γὰρ οὐχ ὡς δεσπότην μόνον ἀλλὰ καὶ ὡς εὐεργέτην ἤδη τιμᾶν προάγομαι ·
πάντ ἐπιτέτροφέ μοι τὰ οἰκεῖα , οὐδὲν οὐ μικρὸν οὐ μέγα ὑπεξῄρηται τὸ παράπαν δίχα σοῦ τῆς γυναικός ·
ἀνθ ὧν ἄξιον αὐτὸν ἐν οἷς παραινεῖς ἀμείψασθαι 0 ;
καλὰς ὡς ἔοικεν ἀντιπαρέξω δωρεὰς ταῖς προϋπηργμέναις χάρισιν οἰκείας .
ὁ μὲν δεσπότης αἰχμάλωτον ὄντα με καὶ ξένον ταῖς εὐεργεσίαις ἐλεύθερον καὶ ἀστὸν τὸ γοῦν ἐπ αὐτὸν ἧκον μέρος ἀπειργάσατο , ἐγὼ δ ὁ δοῦλος ὡς ξένῳ καὶ αἰχμαλώτῳ προσενεχθήσομαι τῷ δεσπότῃ 0 ;
τίνι ψυχῇ παραδεξάμενος τὸ ἀνοσιούργημα τοῦτο 0 ;
προσβλέψω δὲ τίσιν ὀφθαλμοῖς ὁ σιδηροῦς ἐγώ ;
τὸ συνειδὸς ἐλλαμβανόμενον ὀρθοῖς ὄμμασιν οὐκ ἐάσει προσβλέπειν , κ ἂν δυνηθῶ λανθάνειν ·
λήσομαι δ οὐδαμῶς ·
εἰσὶ γὰρ ἐξετασταὶ μυρίοι τῶν λάθρα δρωμένων , οἷς οὐ θέμις ἡσυχάζειν 0 .
ἐῶ λέγειν ὅτι , κ ἂν μηδεὶς ἕτερος αἴσθηται ἢ συναισθόμενος μὴ κατείπῃ , μηνυτὴς οὐδὲν ἧττον αὐτὸς γενήσομαι κατ ἐμαυτοῦ τῷ χρώματι , τῷ βλέμματι , τῇ φωνῇ , καθάπερ μικρῷ πρότερον εἶπον , ὑπὸ τοῦ συνειδότος ἐλεγχόμενος ·
εἰ δὲ καὶ μηδεὶς κατερεῖ , τὴν πάρεδρον τοῦ θεοῦ δίκην καὶ τῶν πραγμάτων ἔφορον οὔ τε δέδιμεν οὔ τ αἰδούμεθα ;
“ πολλὰ τοιαῦτα συνείροντος καὶ φιλοσοφοῦντος , ἐκεκώφητο πρὸς ἅπαντα ·
δειναὶ γὰρ αἱ ἐπιθυμίαι καὶ τὰς ἀκριβεστάτας τῶν αἰσθήσεων ἐπισκιάσαι 0 ·
ὅπερ συνιδὼν ἀποδιδράσκει τὰ ἱμάτια καταλιπὼν ἐν ταῖς χερσὶν αὐτῆς , ὧν ἐπείληπτο .
τοῦτο παρέσχεν αὐτῇ τὸ ἔργον εὑρεσιλογεῖν προφάσεις σκεπτομένῃ κατὰ τοῦ νεανίσκου , αἷς αὐτὸν ἀμυνεῖται ·
παραγενομένῳ γὰρ ἐξ ἀγορᾶς τῷ αὐτῆς ἀνδρὶ καθυποκρινομένη τὴν σώφρονα καὶ κοσμίαν καὶ τοῖς ἀκολάστοις ἐπιτηδεύμασι πάνυ δυσχεραίνουσαν " ἤγαγες " ἔφη „ θεράποντα ἡμῖν παῖδα Ἑβραῖον , ὃς οὐ μόνον ἤδη τὴν σὴν ψυχὴν διέφθαρκεν εὐχερῶς καὶ ἀνεξετάστως ἐπιτρέψαντος αὐτῷ τὴν οἰκίαν , ἀλλὰ καὶ ἐμοῦ ἀπετόλμησεν αἰσχῦναι τὸ σῶμα .
ταῖς γὰρ ὁμοδούλοις οὐκ ἐξήρκεσεν αὐτῷ χρῆσθαι μόναις ἀσελγεστάτῳ καὶ λαγνιστάτῳ γενομένῳ , πειρᾶν δὲ καὶ τὴν δέσποιναν ἐπεχείρησεν ἐμὲ καὶ βιάζεσθαι .
καὶ τὰ δείγματα τῆς φρενοβλαβείας ἐναργῆ καὶ δῆλά ἐστι ·
περιπαθήσασα γὰρ ὡς ἐξεφώνησα τοὺς ἔνδον βοηθοὺς ἐπικαλοῦσα , πτοηθεὶς διὰ τὸ ἀπερίσκεπτον τὴν ἐσθῆτα καταλιπὼν ἀποδιδράσκει φόβῳ συλλήψεως .
“ ἣν καὶ ἐπιδεικνυμένη πίστιν ἐδόκει προσφέρειν τῶν λεγομένων .
ἅπερ ἀληθῆ νομίσας ὁ δεσπότης εἶναι κελεύει τὸν ἄνθρωπον εἰς εἱρκτὴν ἀπαγαγεῖν δυσὶ τοῖς μεγίστοις ἁμαρτών , ἑνὶ μὲν ὅτι μὴ μεταδοὺς ἀπολογίας ἀκρίτως κατέγνω τοῦ μηδὲν ἠδικηκότος ὡς τὰ μέγιστα παρανομήσαντος , ἑτέρῳ δὲ ὅτι ἡ ἐσθής , ἣν πρ οὔφερεν ἡ γυνὴ ὡς ἀπολειφθεῖσαν ὑπὸ τοῦ νεανίσκου , πίστις ἦν βίας , οὐχ ἣν ἐκεῖνος εἰργάζετο , ἀλλὰ τὴν ὑπομονὴν ἣν ὑπέμεινεν ἐκ τῆς γυναικός ·
βιαζομένου μὲν γὰρ ἔργον ἦν τὴν ἀμπεχόνην τῆς δεσποίνης κατέχειν , βιασθέντος δὲ τὴν ἰδίαν ἀφαιρεθῆναι .
συγγνωστὸς δ ἴσως τῆς ἄγαν ἀπαιδευσίας , ἅτε τὴν δίαιταν ἐν μαγειρείῳ ποιούμενος αἵματος καὶ καπνοῦ καὶ τέφρας ἀνάπλεῳ , τοῦ λογισμοῦ καιρὸν οὐκ ἔχοντος ἐνηρεμεῖν καὶ σχολάζειν ἑαυτῷ διὰ τὸ πεφύρθαι μᾶλλον ἢ οὐχ ἧττον τοῦ σώματος 0 .
τρεῖς ἤδη χαρακτῆρας τοῦ πολιτικοῦ διετύπωσε , τόν τε ποιμενικὸν καὶ τὸν οἰκονομικὸν καὶ τὸν καρτερικόν .
περὶ μὲν οὖν τῶν προτέρων εἴρηται δυεῖν , ὁ δ ἐγκρατὴς οὐχ ἧττον ἐκείνων πρὸς πολιτείαν συντείνει .
πρὸς μὲν οὖν ἅπαντα τὰ τοῦ βίου πράγματα λυσιτελὲς ἐγκράτεια καὶ σωτήριον , πρὸς δὲ τὰ πόλεως καὶ διαφερόντως , ὡς ἀφθόνως τοῖς βουλομένοις μανθάνειν πάρεστι καὶ προχειρότατα 0 1 .
τίς γὰρ ἀγνοεῖ τὰς ἐξ ἀκρασίας ἔθνεσι καὶ χώραις καὶ ὅλοις κλίμασι τῆς οἰκουμένης ἐν γῇ καὶ θαλάττῃ γινομένας συμφοράς ;
τῶν γὰρ πολέμων οἱ πλείους καὶ μέγιστοι δι ἔρωτας καὶ μοιχείας καὶ γυναικῶν ἀπάτας συνέστησαν , ὑφ  ὧν τὸ πλεῖστον καὶ ἄριστον ἐξαναλώθη τοῦ τε Ἑλληνικοῦ καὶ βαρβαρικοῦ γένους καὶ τῶν πόλεων ἡ νεότης ἐφθάρη .
εἰ δὲ τὰ ἐξ ἀκρασίας στάσεις ἐμφύλιοι καὶ πόλεμοι καὶ κακὰ ἐπὶ κακοῖς ἀμύθητα , δῆλον ὅτι τὰ ἐκ σωφροσύνης εὐστάθεια καὶ εἰρήνη καὶ τελείων κτῆσις ἀγαθῶν καὶ ἀπόλαυσις 0 1 .
ἄξιον μέντοι καὶ τὰ διὰ τούτων ἐμφαινόμενα κατὰ τὸ ἀκόλουθον παραστῆσαι 0 .
ὁ πριάμενος τὸν ἐπικρινόμενον εὐνοῦχος εἶναι λέγεται ·
δεόντως 0 ·
ὁ γὰρ ὠνούμενος τὸν πολιτικὸν ὄχλος ἐστὶ πρὸς ἀλήθειαν εὐνοῦχος , ὅσα μὲν τῷ δοκεῖν ἔχων τὰ γεννητικά , τὰς δ εἰς τὸ γεννᾶν δυνάμεις ἀφῃρημένος , καθάπερ καὶ οἱ τὰς ὄψεις ὑποχυθέντες ὀφθαλμοὺς ἔχοντες τῆς δι ὀφθαλμῶν ἐνεργείας στέρονται βλέπειν οὐ δυνάμενοι .
τίς οὖν ἡ πρὸς ὄχλον εὐνούχων ὁμοιότης 0 ;
ὅτι ἄγονός ἐστι σοφίας δοκῶν ἐπιτηδεύειν ἀρετήν ·
ὅταν γὰρ μιγάδων καὶ συγκλύδων πλῆθος ἀνθρώπων εἰς τ αὐτὸν συνέλθῃ , λέγει μὲν τὰ δέοντα , φρονεῖ δὲ καὶ πράττει τ ἀναντία , τὰ νόθα πρὸ τῶν γνησίων ἀποδεχόμενος , ἕνεκα τοῦ δόξης μὲν ἡττᾶσθαι , τὸ δ ἀληθείᾳ καλὸν μὴ ἐπιτηδεύειν .
ὅθεν καὶ  τὸ παραλογώτατον  γυνὴ τῷ εὐνούχῳ τούτῳ συνοικεῖ ·
μνᾶται γὰρ ὄχλος ἐπιθυμίαν , ὥσπερ ἀνὴρ γυναῖκα , δι ἧς ἕκαστα καὶ λέγει καὶ πράττει σύμβουλον αὐτὴν ποιούμενος ἁπάντων ῥητῶν καὶ ἀπορρήτων μικρῶν τε αὖ καὶ μεγάλων , ἥκιστα προσέχειν εἰωθὼς τοῖς ἐκ λογισμοῦ 0 .
προσφυέστατα μέντοι καὶ ἀρχιμάγειρον αὐτὸν καλεῖ ·
καθάπερ γὰρ οὐδὲν ἕτερον ἐπιτηδεύει μάγειρος ἢ τὰς ἀνηνύτους καὶ περιττὰς γαστρὸς ἡδονάς , τὸν αὐτὸν τρόπον καὶ ὁ πολιτικὸς ὄχλος τὰς δι ἀκοῆς τέρψεις τε καὶ θρύψεις , ὑφ ὧν οἱ τόνοι τῆς διανοίας χαλῶνται καὶ τρόπον τινὰ τὰ νεῦρα τῆς ψυχῆς ἐκλύεται 0 .
τὴν δὲ πρὸς ἰατροὺς μαγείρων διαφορὰν τίς οὐκ οἶδεν ;
οἱ μὲν τὰ ὑγιεινά , κ ἂν μὴ προσηνῆ τυγχάνῃ , μόνα διὰ σπουδῆς τῆς πάσης εὐτρεπίζονται , οἱ δ ἔμπαλιν μόνα τὰ ἡδέα τοῦ συμφέροντος ἀλογοῦντες 0 .
ἰατροῖς μὲν οὖν ἐοίκασιν ἐν δήμῳ νόμοι καὶ οἱ κατὰ νόμους ἄρχοντες βουλευταί τε καὶ δικασταὶ φροντίζοντες τῆς τῶν κοινῶν σωτηρίας καὶ ἀσφαλείας ἀκολάκευτοι , ὀψαρτυταῖς δὲ οἱ πολυάνθρωποι τῶν νεωτέρων ὅμιλοι 0 ·
μέλει γὰρ αὐτοῖς οὐ τὰ συνοίσοντα , ἀλλὰ πῶς τὴν ἐν τῷ παρόντι καρπώσονται μόνον ἡδονήν .
ἐρᾷ δ ὡς ἀκόλαστος γυνὴ καὶ ἡ τῶν ὄχλων ἐπιθυμία τοῦ πολιτικοῦ καί φησιν αὐτῷ ·
„ παρελθών , ὦ οὗτος , εἰς ὄχλον , ᾧ συνοικῶ , πάντων ἐκλαθοῦ τῶν ἰδίων ἠθῶν , ἐπιτηδευμάτων , λόγων , ἔργων , ἐν οἷς ἐτράφης ·
ἐμοὶ δὲ πειθάρχει καὶ ἐμὲ θεράπευε καὶ ὅσα δι ἡδονῆς ἐστί μοι πρᾶττε .
αὐστηρὸν γὰρ καὶ αὐθέκαστον καὶ ἀληθείας ἑταῖρον καὶ ἀκριβοδίκαιον , ὄγκῳ καὶ σεμνότητι πρὸς ἅπαντα χρώμενον καὶ πρὸς μηδὲν εἴκοντα , μόνου περιεχόμενον ἀεὶ τοῦ συμφέροντος ἄνευ θεραπείας τῶν ἀκροωμένων , οὐκ ἀνέχομαι .
διαβολὰς δ ἐρανιῶ κατὰ σοῦ μυρίας καὶ πρὸς τὸν ἐμὸν ἄνδρα τὸν ὄχλον , τὸν σὸν δεσπότην ·
ἄχρι γὰρ νῦν ἀπελευθεριάζειν δοκεῖς μοι καὶ ὅτι δοῦλος τυραννικοῦ γέγονας δεσπότου λίαν ἀγνοεῖς .
εἰ δὲ ᾔδεις , ὅτι αὐτοπραγία μὲν οἰκειότατον ἐλευθέρῳ , οἰκέτῃ δ ἀλλότριον , ἐπεπαίδευσο ἂν αὐθάδειαν μεθέμενος εἰς ἐμὲ βλέπειν τὴν ἐκείνου γυναῖκα , ἐπιθυμίαν , καὶ δρᾶν τὰ πρὸς ἀρέσκειαν τὴν ἐμήν , δι ὧν μάλιστα εὐαρεστήσεις 0 1 .
ὁ δὲ πολιτικὸς ὄντως οὐκ ἀγνοεῖ μέν , ὅτι δεσποτικὴν ἐξουσίαν ἔχει ὁ δῆμος , αὑτὸν δ οὐχ ὁμολογήσει δοῦλον ἀλλ ἐλεύθερον καὶ * * * τὴν τῆς ψυχῆς ἀρέσκειαν .
ἀλλ ἄντικρυς ἐρεῖ · "
δημοκοπεῖν οὔ τ ἔμαθον οὔτ  ἐπιτηδεύσω ποτέ , πόλεως δὲ προστασίαν καὶ ἐπιμέλειαν ἔχειν ἐγχειρισθείς , ὡς ἀγαθὸς ἐπίτροπος ἢ πατὴρ εὔνους * * * ἀδόλως καὶ καθαρῶς ἄνευ τῆς ἐχθρᾶς ὑποκρίσεως 0 .
ταῦτα φρονῶν ἐξετασθήσομαι μηδὲν ὑποστέλλων μη δὲ συγκρύπτων φωρὸς τρόπον , ἀλλὰ τὸ συνειδὸς αὐγάζων ὡς ἐν ἡλίῳ καὶ φωτί 0 ·
φῶς γὰρ ἡ ἀλήθεια 0 ·
φοβηθήσομαι δ οὐδὲν ὧν ἂν ἐπανατείνηται , κ ἂν θάνατον ἀπειλῇ ·
θανάτου γὰρ ἐμοὶ κακὸν ἀργαλεώτερον ὑπόκρισις 0 .
ἣν ὑπομενῶ τοῦ χάριν ;
καὶ γὰρ εἰ δεσπότης ὁ δῆμος , ἀλλ  οὐκ ἐγὼ δοῦλος , εὐπατρίδης δ εἰ καί τις ἄλλος , ἐφιέμενος ἐγγραφῆς τῆς ἐν τῷ μεγίστῳ καὶ ἀρίστῳ πολιτεύματι τοῦδε τοῦ κόσμου 0 1 .
ὅταν γὰρ μὴ δῶρα , μὴ παρακλήσεις , μὴ τιμῶν ἔρως , μὴ ἀρχῆς ἐπιθυμία , μὴ ἀλαζονεία , μὴ ὁ τοῦ δοκεῖν ἵμερος , μὴ ἀκολασία , μὴ ἀνανδρία , μὴ ἀδικία , μηδὲν ἄλλο τῶν ὅσα ἐκ πάθους ἢ κακίας ὑπάγηται , τίνος ἔτι φοβηθήσομαι δεσποτείαν 0 ;
ἢ δῆλον ὅτι τὴν ἀπ ἀνθρώπων 0 1 ;
ἀλλ  οὗτοί γε τὴν σώματος ἐπιγράφονται κυρείαν , οὐ τὴν κατ ἐμέ ·
ἐγὼ γὰρ ἀπὸ τοῦ κρείττονος , τῆς ἐν ἐμαυτῷ διανοίας , χρηματίζω , καθ ἣν παρεσκεύασμαι βιοῦν ὀλίγα φροντίζων τοῦ θνητοῦ σώματος , ὃ κ ἂν ὀστρέου δίκην περιπεφυκὸς ἐπηρεάζηται πρός τινων , ἀφειμένον τῶν ἔνδον δεσποτῶν τε χαλεπῶν καὶ δεσποινῶν , οὐκ ἀνιάσομαι τὴν βαρυτάτην ἀνάγκην ἐκπεφευγώς .
ἐὰν οὖν δικάζειν δέῃ , δικάσω μή τε πλουσίῳ προσθέμενος διὰ τὴν περιουσίαν μή τε πένητι διὰ τὸν ἐπὶ ταῖς ἀτυχίαις ἔλεον , ἀλλὰ τὰ τῶν κρινομένων ἀξιώματα καὶ σχήματα παρακαλυψάμενος ἀδόλως βραβεύσω τὸ φανησόμενον δίκαιον .
ἐάν τε βουλεύω , γνώμας εἰσηγήσομαι τὰς κοινωφελεῖς , κ ἂν μὴ πρὸς ἡδονὴν ὦσιν ·
ἐάν τε ἐκκλησιάζω , τοὺς θῶπας λόγους ἑτέροις καταλιπὼν τοῖς σωτηρίοις χρήσομαι καὶ συμφέρουσιν , ἐπιτιμῶν , νουθετῶν , σωφρονίζων , οὐκ αὐθάδειαν μανιώδη καὶ παράφορον ἀλλὰ νήφουσαν παρρησίαν ἐπιτετηδευκώς .
εἰ δὲ μὴ χαίρει τις ταῖς βελτιώσεσιν , ἐπιτιμάτω καὶ γονεῦσι καὶ ἐπιτρόποις καὶ διδασκάλοις καὶ πᾶσι τοῖς κηδεμόσιν , ὅτι τέκνα γνήσια καὶ ὀρφανοὺς παῖδας καὶ φοιτητὰς κακηγοροῦσιν , ἔστι δ ὅτε καὶ τύπτουσιν , οἷς οὔ τε βλασφημίαν οὔ θ ὕβριν ὅσιον ἐπιφημίζειν , ἀλλὰ τ οὐναντίον τὰ φιλίας καὶ εὐνοίας ὀνόματα 0 1 .
πάνυ γὰρ ἀνάξιον τὸν πολιτικὸν ἐμὲ καὶ τὰ τοῦ δήμου πάντα ἐπιτετραμμένον ἐν τοῖς περὶ τοῦ συμφέροντος λογισμοῖς χείρονα γενέσθαι τινὸς τὴν ἰατρικὴν τέχνην ἐπιτηδεύοντος 0 .
ἐκεῖνος γὰρ οὐδὲν τῆς περὶ τὸν θεραπευόμενον λαμπρότητος ἐν ταῖς νομιζομέναις εὐτυχίαις φροντίσας , οὔθ  ὅτι εὐγενὴς ἦν ἢ πολυχρήματος οὔ θ ὅτι τῶν κατ αὐτὸν ἐνδοξότατος βασιλεὺς ἢ τύραννος , ἑνὸς περιέχεται μόνου τοῦ σῶσαι κατὰ δύναμιν , κ ἂν δέῃ τομαῖς ἢ καύσεσι χρῆσθαι , καίει τε καὶ τέμνει τὸν ἄρχοντα καὶ δεσπότην ὁ ὑπήκοος καὶ λεγόμενος δοῦλος 0 .
ἐγὼ δ οὐχ ἕνα ἄνδρα πόλιν δ ὅλην κάμνουσαν παραλαβὼν ὑπ ἀργαλεωτέρων νόσων , ἃς κατεσκεύασαν αἱ συγγενεῖς ἐπιθυμίαι , τί πράσσειν ὀφείλω ;
προέμενος τὰ συνοίσοντα πᾶσι κοινῇ τὰ τοῦ δεῖνος ἢ τοῦ δεῖνος ὦτα θεραπεύειν ἀνελευθέρῳ καὶ σφόδρα δουλοπρεπεῖ κολακείᾳ 0 ;
τεθνάναι μᾶλλον ἂν ἑλοίμην ἢ πρὸς ἡδονήν τι φθεγξάμενος ἐπικρύψαι τὴν ἀλήθειαν καὶ τοῦ συμφέροντος ἀμελῆσαι . 0 "
πρὸς ταῦθ  “ ὡς ὁ τραγικός φησιν „ ἴτω μὲν πῦρ , ἴτω δὲ φάσγανον “ .
„ πίμπρα , κάταιθε σάρκας , ἐμπλήσθητί μου πίνων κελαινὸν αἷμα ·
πρόσθε γὰρ κάτω γῆς εἶσιν ἄστρα , γῆ δ ἄνεις  εἰς αἰθέρα , πρὶν ἐξ ἐμοῦ σοι θῶπ  ἀπαντῆσαι λόγον .
“ οὕτως οὖν ἠρρενωμένον τὸ φρόνημα καὶ ἐκτὸς πάντων παθῶν ἱστάμενον , ἡδονῆς , φόβου , λύπης , ἐπιθυμίας , ἄνδρα πολιτικὸν ὁ δεσπότης δῆμος οὐκ ἀνέχεται , συλλαβὼν δ ὡς ἐχθρὸν κολάζει τὸν εὔνουν καὶ φίλον , πρὸ ἐκείνου τιμωρούμενος ἑαυτὸν τῇ μεγίστῃ τῶν τιμωριῶν , ἀπαιδευσίᾳ , δι  ἣν οὐκ ἔμαθεν ἄρχεσθαι , τὸ κάλλιστον καὶ βιωφελέστατον , ἐξ οὗ περιγίνεται καὶ τὸ ἄρχειν .
ἀποχρώντως δὴ καὶ περὶ τούτων διειλεγμένοι τὰ ἑξῆς ἴδωμεν .
ὁ διαβληθεὶς νεανίας ὑπὸ τῆς ἐρωμένης γυναικὸς τῷ δεσπότῃ πλασαμένης ἀντιστρόφους αἰτίας , αἷς ἦν ἔνοχος αὐτή , μη δ ἀπολογίας τυχὼν εἰς εἱρκτὴν ἀπάγεται ·
καὶ γενόμενος ἐν τῷ δεσμωτηρίῳ τοσοῦτον ἀρετῆς μέγεθος ἐπεδείξατο , ὡς καὶ τοὺς πονηροτάτους τῶν ἐκεῖ τεθηπέναι καὶ καταπλήττεσθαι καὶ παρηγόρημα τῶν συμφορῶν ὑπολαμβάνειν ἀλεξίκακον εὑρηκέναι τὸν ἄνθρωπον .
ὅσης δ ἀπανθρωπίας οἱ εἱρκτοφύλακες γέμουσι καὶ ὠμότητος , οὐδεὶς ἀγνοεῖ ·
φύσει τε γὰρ ἀνηλεεῖς εἰσι καὶ μελέτῃ συγκροτοῦνται θηριούμενοι καθ ἑκάστην ἡμέραν πρὸς ἀγριότητα , χρηστὸν μὲν οὐδὲν ἀλλ οὐδ  ἐκ τύχης ὁρῶντες ἢ λέγοντες ἢ δρῶντες , ὅσα δὲ βιαιότατα καὶ χαλεπώτατα 0 1 .
καθάπερ γὰρ οἱ τὰ σώματα εὐπαγεῖς , ὅταν τὴν ἐξ ἀθλητικῆς ἄσκησιν προσλάβωσι , νευροῦνται δύναμιν ἀνανταγώνιστον καὶ εὐεξίαν ὑπερβάλλουσαν κτώμενοι , τὸν αὐτὸν τρόπον , ὅταν ἀτίθασος καὶ ἀμείλικτος φύσις ἄσκησιν εἰς τὸ ἀνήμερον προσλάβῃ , διχόθεν ἄβατος καὶ ἀπρόσιτος οἴκτῳ γίνεται , χρηστῷ πάθει καὶ φιλανθρώπῳ .
ὥσπερ γὰρ οἱ τῶν ἀγαθῶν ὁμιληταὶ βελτιοῦνται τοὺς τρόπους χαίροντες τοῖς συνοῦσιν , οὕτω καὶ οἱ τοῖς πονηροῖς συζῶντες ἀπομάττονταί τι τῆς ἐκείνων κακίας ·
δεινὸν γὰρ τὸ ἔθος ἐξομοιῶσαι καὶ βιάσασθαι πρὸς φύσιν 0 .
συνδιατρίβουσιν οὖν οἱ εἱρκτοφύλακες λωποδύταις , κλέπταις , τοιχωρύχοις , ὑβρισταῖς , βιαίοις , φθορεῦσιν , ἀνδροφόνοις , μοιχοῖς , ἱεροσύλοις , ὧν ἀφ ἑκάστου σπῶνταί τι μοχθηρίας καὶ συνερανίζουσι καὶ ἐκ τῆς πολυμιγοῦς κράσεως ἓν ἀποτελοῦσι πάμφυρτον καὶ παμμίαρον κακόν .
ἀλλ ὅμως ὁ τοιοῦτος ἡμερωθεὶς ὑπὸ τῆς τοῦ νεανίσκου κ αλοκἀγαθίας οὐ μόνον ἀδείας καὶ ἐκεχειρίας μετέδωκεν , ἀλλὰ καὶ ἀρχῆς τῆς ἐφ ἅπασι τοῖς δεσμώταις , ὡς λόγῳ μὲν ἕνεκα προσχήματος ἐμμένειν εἱρκτοφύλαξ , τὴν δ ἐν ἔργοις τάξιν παρακεχωρηκέναι τῷ νεανίᾳ , δι ἧς οὐκ ὀλίγα συνέβαινε τοὺς ἀπαχθέντας ὠφελεῖσθαι .
τὸ γοῦν χωρίον οὐ δ ὀνομάζειν ἔτ ἠξίουν εἱρκτήν , ἀλλὰ σωφρονιστήριον ·
ἀντὶ γὰρ βασάνων καὶ τιμωριῶν , ἃς νύκτωρ καὶ μεθ ἡμέραν ὑπέμενον τυπτόμενοι καὶ καταδούμενοι καὶ τί κακὸν οὐ πάσχοντες , λόγοις καὶ δόγμασι τοῖς φιλοσοφίας ἐνουθετοῦντο καὶ ταῖς ἀνυσιμωτέραις παντὸς λόγου πράξεσι τοῦ διδάσκοντος .
τὸν γὰρ αὑτοῦ βίον σωφροσύνης καὶ πάσης ἀρετῆς οἷα γραφὴν ἀρχέτυπον εὖ δεδημιουργημένην ἐν μέσῳ θεὶς ἐπέστρεψε καὶ τοὺς πάνυ δοκοῦντας ἀνιάτως ἔχειν , οἷς μακραὶ νόσοι τῆς ψυχῆς ἐλώφησαν ἤδη κακίζουσιν ἐπὶ τοῖς πεπραγμένοις αὑτοὺς καὶ μετανοοῦσι καὶ τοιαῦτ ἐπιφθεγγομένοις ·
„ ποῦ ποτ ἄρ  ἦν πάλαι τοσοῦτον ἀγαθόν , οὗ τὴν ἀρχὴν ἐσφάλημεν ;
ἰδοὺ γὰρ ἐπιλάμψαντος αὐτοῦ , ὡς πρὸς κάτοπτρον τὴν ἀκοσμίαν ὁρῶντες αὑτῶν αἰσχυνόμεθα “ .
τοῦτον τὸν τρόπον βελτιουμένων εἰσάγονται δύο εὐνοῦχοι τοῦ βασιλέως , ὁ μὲν ἀρχιοινοχόος , ὁ δὲ ἀρχισιτοποιός , ἐν οἷς ἐπετράπησαν κατηγορηθέντες καὶ καταγνωσθέντες 0 .
ὁ δὲ καὶ τούτων τὴν ἐπιμέλειαν ἣν καὶ τῶν ἄλλων ἐποιεῖτο , εὐχόμενος ὅπως οἷός τε ᾖ μηδὲν χείρους τῶν ἀνεπιλήπτων ἀπεργάσασθαι τοὺς ὑφ ἑαυτῷ .
χρόνου δ  οὐ μακροῦ διελθόντος , ἐπιὼν τοὺς δεσμώτας ὁρᾷ συννοίας καὶ κατηφείας γέμοντας μᾶλλον ἢ πρότερον τοὺς εὐνούχους καὶ στοχασάμενος ἐκ τῆς σφοδρᾶς λύπης προσπεπτωκέναι τι νεώτερον ἐπυνθάνετο τὴν αἰτίαν 0 .
ἀποκριναμένων δέ , ὡς ὀνείρους ἰδόντες ἄσης καὶ ἀδημονίας πεπλήρωνται , μηδενὸς ὄντος τοῦ διακρινοῦντος , „ θαρσεῖτε “ ἔφη „ καὶ διηγεῖσθε , γνώριμοι γὰρ ἔσονται βουλομένου θεοῦ ·
βούλεται δὲ τὰ συνεσκιασμένα τῶν πραγμάτων ἀνακαλύπτειν τοῖς ἀλήθειαν ποθοῦσιν .
“ εἶτα πρότερος ὁ ἀρχιοινοχόος φησίν ·
„ ἔδοξα μεγάλην ἄμπελον ἐκπεφυκέναι τριῶν πυθμένων ἓν εὐερνέστατον στέλεχος , τεθηλυῖαν καὶ βοτρυηφοροῦσαν ὡς ἐν ἀκμῇ τῆς ὀπώρας , ὑποπερκαζούσης δὲ τῆς σταφυλῆς δρέψασθαι τῶν βοτρύων καὶ εἰς ἔκπωμα βασιλικὸν ἀποθλίβειν , ὅπερ ἱκανῶς ἔχον ἀκράτου προσενεγκεῖν τῷ βασιλεῖ 0 .
“ ὁ δὲ μικρὸν ἐπισχὼν „ εὐτυχίαν “ εἶπεν „ ἡ φαντασία σοι καταγγέλλει καὶ τῆς προτέρας ἀνάληψιν ἀρχῆς ·
αἱ γὰρ τρεῖς ῥίζαι τῆς ἀμπέλου τρεῖς ἡμέρας ὑπογράφουσι , μεθ ἃς ὑπομνησθήσεταί σου ὁ βασιλεὺς καὶ μεταπεμψάμενος ἐνθένδε παρέξει μὲν ἀμνηστίαν , ἐπιτρέψει δὲ τῆς αὐτῆς μεταποιεῖσθαι τάξεως , καὶ ὑπὲρ βεβαιώσεως τῆς ἀρχῆς οἰνοχοήσεις ἀναδοὺς ἔκπωμα τῷ δεσπότῃ .
“ καὶ ὁ μὲν ἐγεγήθει ταῦτ  ἀκούσας .
ὁ δ ἀρχισιτοποιὸς ἀποδεξάμενος τὴν διάκρισιν , ὡς καὶ αὐτὸς εὐτυχὲς ὄναρ ἰδών  ἦν δ οὐ μετρίως παλίμφημον  , ἀπατηθεὶς ταῖς ἑτέρου χρησταῖς ἐλπίσι φησίν ·
„ ἀλλὰ κ ἀγὼ κανηφορεῖν ἔδοξα καὶ τρία πλήρη κανᾶ πεμμάτων κομίζειν ἐπὶ τῆς κεφαλῆς , τὸ δ  ἀνωτάτω πλῆρες εἶναι παντοίων γενῶν , οἷς ἔθος ἐστὶ χρῆσθαι τὸν βασιλέα  ποικίλας δ εἶναι τὰς πρὸς δίαιταν βασιλικὴν σιτοπόνων περιεργίας  , ὄρνεις δὲ καθιπταμένους ἁρπάζειν ἀπὸ τῆς κεφαλῆς καὶ ἀπλήστως ἐμφορεῖσθαι , μέχρις οὗ πάντ ἀναλῶσαι καὶ μηδὲν τῶν εὐτρεπισθέντων ὑπολιπέσθαι .
“ ὁ δὲ „ ἐβουλόμην μὲν “ εἶπε „ μὴ παραστῆναί σοι τὴν φαντασίαν ἢ φανεῖσαν ἡσυχασθῆναι ἤ , εἰ καὶ διηγεῖτό τις , μακρὰν γοῦν , ἵνα μὴ κατακούσαιμι , τῶν ἐμῶν ὤτων γενέσθαι τὴν διήγησιν 0 ·
ὀκνῶ τε γάρ , εἰ καί τις ἄλλος , εἶναι κακῶν ἄγγελος συναλγῶ τε τοῖς ἐν συμφοραῖς , ἕνεκα φιλανθρωπίας οὐχ ἥκιστα τῶν ὑπομενόντων ὀδυνώμενος 0 .
ἀλλ  ἐπειδὴ τοῖς ὀνείρων κριταῖς ἀληθεύειν ἀναγκαῖον θεῖα λόγια διερμηνεύουσι καὶ προφητεύουσι , λέξω μηδὲν ὑποστειλάμενος 0 ·
ἀψευδεῖν γὰρ ἐπὶ μὲν πάντων ἄριστον , ἐπὶ δὲ τῶν θείων ἀποφθεγμάτων καὶ ὁσιώτατον 0 1 .
τὰ τρία κανᾶ σύμβολον τριῶν ἡμερῶν ἐστιν ·
ἐπισχὼν ταύτας ὁ βασιλεὺς ἀνασκολοπισθῆναί σε καὶ τὴν κεφαλὴν ἀποτμηθῆναι κελεύσει καὶ καταπτάμενα ὄρνεα τῶν σῶν εὐωχηθήσεται σαρκῶν , ἄχρις ἂν ὅλος ἐξαναλωθῇς .
“ καὶ ὁ μὲν ὥσπερ εἰκὸς συγχυθεὶς ἀνατέτραπτο , καραδοκῶν τὴν ὁρισθεῖσαν προθεσμίαν καὶ τῇ διανοίᾳ τὰς ἀνίας προσδεχόμενος .
ὡς δ  αἱ τρεῖς ἡμέραι διῆλθον , γενέθλιος ἐπέστη τοῦ βασιλέως , ἐν ᾗ πάντες οἱ κατὰ τὴν χώραν ἐπανηγύριζον , διαφερόντως δ οἱ περὶ τὰ βασίλεια 0 .
ἑστιωμένων οὖν τῶν ἐν τέλει καὶ τῆς θεραπείας εὐωχουμένης ὥσπερ ἐν δημοθοινίᾳ , τῶν κατὰ τὸ δεσμωτήριον εὐνούχων ὑπομνησθεὶς ἀχθῆναι κελεύει καὶ θεασάμενος τ ἀκ τῆς τῶν ὀνείρων διακρίσεως ἐπισφραγίζεται , προστάξας τὸν μὲν ἀνασκολοπισθῆναι τὴν κεφαλὴν ἀποτμηθέντα , τῷ δὲ τὴν ἀρχὴν ἣν διεῖπε πρότερον ἀπονεῖμαι 0 .
καταλλαγεὶς δὲ ὁ ἀρχιοινοχόος ἐκλανθάνεται τοῦ τὰς καταλλαγὰς προειπόντος καὶ ἕκαστα τῶν συμπεσόντων ἀτυχημάτων ἐπικουφίσαντος , ἴσως μὲν ἐπειδὴ πᾶς ἀχάριστος ἀμνήμων ἐστὶν εὐεργετῶν , ἴσως δὲ καὶ κατὰ πρόνοιαν θεοῦ βουληθέντος τὰς εὐπραγίας τῷ νεανίᾳ μὴ δι ἀνθρώπου γενέσθαι μᾶλλον ἢ δι ἑαυτοῦ 0 .
μετὰ γὰρ διετῆ χρόνον τῷ βασιλεῖ τὰ μέλλοντα τῇ χώρᾳ συμβαίνειν ἀγαθὰ καὶ κακὰ διτταῖς φαντασίαις δι ὀνείρου θεσπίζεται τ αὐτὸν ὑποσημαινούσαις ἕνεκα βεβαιοτέρας πίστεως .
ἔδοξε γὰρ ἑπτὰ βόας ἀνέρπειν ἐκ τοῦ ποταμοῦ , πίονας καὶ σφόδρα εὐσάρκους καὶ καλὰς ὀφθῆναι , καὶ παρὰ ταῖς ὄχθαις νέμεσθαι ·
μεθ  ἃς ἑτέρας ἀριθμὸν ἴσας , ἀσάρκους τρόπον τινὰ καὶ κατεσκελετευμένας καὶ εἰδεχθεστάτας , ἀνελθεῖν καὶ συννέμεσθαι ταῖς προτέραις 0 ·
εἶτ  ἐξαπιναίως ὑπὸ τῶν χειρόνων καταβρωθῆναι τὰς ἀμείνους καὶ μηδὲν ἀλλὰ μη δὲ τὸ βραχύτατον ταῖς ἐμφορηθείσαις πρὸς ὄγκον ἐπιδοῦναι τὰς γαστέρας , ἀλλ ἢ μᾶλλον ἢ οὐχ ἧττον ἐστάλθαι 0 .
περιαναστὰς δὲ καὶ κοιμηθεὶς πάλιν ἑτέρᾳ πληχθῆναι φαντασίᾳ ·
νομίσαι γὰρ ἑπτὰ πυροῦ στάχυς ἐκπεφυκότας ἑνὸς πυθμένος , ἰσαιτάτους τοῖς μεγέθεσιν , αὐξομένους καὶ τεθηλότας αἴρεσθαι πρὸς ὕψος μάλ εὐρώστους ·
εἶθ ἑτέρους ἑπτὰ λεπτοὺς καὶ ἀσθενεῖς ἀναπεφυκέναι πλησίον , ὑφ ὧν ἐπιδραμόντων καταποθῆναι τὸν εὔσταχυν πυθμένα 0 .
ταύτην ἰδὼν τὴν ὄψιν , τὸ λειπόμενον τῆς νυκτὸς ἄυπνος διατελέσας  ἤγειρον γὰρ αἱ φροντίδες κεντοῦσαι καὶ τιτρώσκουσαι  , μεταπέμπεται τοὺς σοφιστὰς ἅμα τῇ ἕῳ καὶ τὴν φαντασίαν διηγεῖται .
μηδενὸς δὲ στοχασμοῖς εἰκόσι τ ἀληθὲς ἰχνηλατῆσαι δυναμένου , παρελθὼν ὁ ἀρχιοινοχόος φησίν · "
ὦ δέσποτα , τὸν ἄνδρα ὃν ζητεῖς ἐλπίς ἐστιν εὑρήσειν ·
ἁμαρτόντας ἐμὲ καὶ τὸν ἀρχισιτοποιὸν ἐκέλευσας εἰς τὸ δεσμωτήριον ἀπαχθῆναι , ἐν ᾧ τοῦ ἀρχιμαγείρου θεράπων ἦν Ἑβραῖος , ᾧτινι διηγησάμεθα ἐγώ τε κ ἀκεῖνος ὀνείρατα τὰ φανέντα ἡμῖν ·
ὁ δ οὕτως εὐθυβόλως καὶ εὐσκόπως διέκρινεν , ὡς ὅσα προεῖπεν ἑκατέρῳ συμβῆναι , τῷ μὲν ἣν ὑπέμεινε τιμωρίαν , ἐμοὶ δὲ τὸ σοῦ τυχεῖν ἵλεω καὶ εὐμενοῦς 0 .
“ ὁ μὲν οὖν βασιλεὺς ἀκούσας προστάττει συντείναντας ἀνακαλεῖν τὸν νεανίαν .
οἱ δ ἀποκείραντες  βαθεῖαι γὰρ ἦσαν αὐτῷ χαῖται καθειργμένῳ κεφαλῆς καὶ γενείου  καὶ ἀντὶ ῥυπώσης λαμπρὰν ἐσθῆτα ἀντιδόντες καὶ τ ἄλλα φαιδρύναντες εἰσάγουσιν αὐτὸν πρὸς τὸν βασιλέα ·
ὃς ἐκ τῆς ὄψεως τεκμηράμενος ἄνδρα ἐλεύθερον καὶ εὐγενῆ  χαρακτῆρες γὰρ ἐπιφαίνονταί τινες τῷ σώματι τῶν ὁρωμένων οὐχ ὁρατοὶ πᾶσιν , ἀλλ οἷς τὸ τῆς διανοίας ὄμμα ὀξυδορκεῖ  " μαντεύεται " εἶπεν " ἡ ψυχή μου περὶ τοῦ μὴ εἰς ἅπαν ἀσαφείᾳ τοὺς ὀνείρους ἐπισκιασθήσεσθαι ·
δεῖγμα γὰρ σοφίας ὁ νεανίας οὗτος ὑποφαίνει , διακαλύψει τὴν ἀλήθειαν , οἷα φωτὶ σκότος ἐπιστήμῃ τὴν ἀμαθίαν τῶν παρ ἡμῖν σοφιστῶν ἀποσκεδάσει .
“ καὶ τοὺς ὀνείρους διηγεῖτο .
ὁ δὲ τ ἀξίωμα τοῦ λέγοντος οὐδὲν καταπλαγεὶς ὥσπερ ὑπηκόῳ βασιλεύς , ἀλλ οὐχ ὑπήκοος βασιλεῖ , παρρησίᾳ σὺν αἰδοῖ χρώμενος διελέγετο καί φησιν 0 1 ·
„ ὅσα μέλλει ποιεῖν ὁ θεὸς ἐν τῇ χώρᾳ , προμεμήνυκέ σοι .
τὰς μέντοι διττὰς φαντασίας μὴ ὑπολάβῃς εἶναι διττοὺς ὀνείρους ·
εἷς ἐστι , τὴν ἀναδίπλωσιν ἔχων οὐ περιττήν , ἀλλὰ πρὸς ἔλεγχον βεβαιοτέρας πίστεως .
αἵ τε γὰρ πίονες ἑπτὰ βόες καὶ οἱ εὔβλαστοι καὶ εὐθαλεῖς ἑπτὰ στάχυες ἐνιαυτοὺς ἑπτὰ δηλοῦσιν εὐθηνίας καὶ εὐετηρίας καὶ ἑπτὰ ἑτέρους λιμοῦ αἱ ἐπανιοῦσαι ἑπτὰ βόες λεπταὶ καὶ εἰδεχθεῖς καὶ οἱ παρεφθαρμένοι καὶ μεμυκότες ἑπτὰ στάχυες 0 .
ἥξει μὲν οὖν ἑπταετία προτέρα πολλὴν καὶ ἄφθονον ἔχουσα εὐκαρπίαν , πλημμύραις μὲν ἀνὰ πᾶν ἔτος τοῦ ποταμοῦ λιμνάζοντος τὰς ἀρούρας , τῶν δὲ πεδίων ὡς οὔπω πρότερον εὐτοκίᾳ χρωμένων ·
ἥξει δὲ μετὰ ταῦτα ἑπταετία πάλιν ἐναντία χαλεπὴν ἔνδειαν καὶ σπάνιν τῶν ἀναγκαίων ἐπιφέρουσα , μή τ ἀναχεομένου τοῦ ποταμοῦ μή τε τῆς γῆς λιπαινομένης , ὡς τῆς προτέρας εὐθηνίας ἐκλαθέσθαι καὶ εἴ τι λείψανον παλαιᾶς εὐετηρίας ἦν ἀναλωθῆναι .
τὰ μὲν οὖν ἐκ τῆς διακρίσεως τοιαῦτ ἐστίν .
ὑπηχεῖ δέ μοι καὶ ἐκλαλεῖ τὸ θεῖον ὑποβάλλον τὰ ὡς ἐν νόσῳ σωτήρια 0 ·
νόσος δὲ πόλεων καὶ χωρίων ἡ βαρυτάτη λιμός , ᾗ κατασκευαστέον ἀσθένειαν , ἵνα μὴ τελείως ῥωσθεῖσα τοὺς οἰκήτορας ἐκφάγῃ 0 .
πῶς οὖν ἀσθενήσει ;
τοῦ καρποῦ τῶν ἑπτὰ ἐτῶν , ἐν οἷς ἡ εὐφορία , τὸ πλεονάζον μετὰ τὰς αὐτάρκεις τοῖς πλήθεσι τροφὰς  ἔσται δ ἴσως μέρος πέμπτον  θησαυριστέον ἐν πόλει καὶ κώμαις , μὴ μετακομίζοντας τὰ θέρη μακρόθεν , ἀλλ ἐξ ὧν ἂν ᾖ χωρίων , ἐν ἐκείνοις φυλάττοντας πρὸς τὴν τῶν οἰκούντων παρηγορίαν ·
συγκομίζειν δὲ τὸν καρπὸν αὐτοῖς δράγμασι μή τε ἀλοῶντας μή τε συνόλως καθαίροντας , τεττάρων ἕνεκα ·
ἑνὸς μὲν τοῦ σκέπῃ χρώμενον πρὸς πλείω χρόνον διαμένειν ἀδιάφθορον 0 ·
ἑτέρου δὲ τοῦ καθ ἕκαστον ἐνιαυτὸν γίνεσθαι τῆς εὐθηνίας ὑπόμνησιν , ἀλοώντων καὶ λικμώντων 0 ·
ἡ γὰρ μίμησις τῶν πρὸς ἀλήθειαν ἀγαθῶν δευτέραν ἔμελλεν ἡδονὴν ἀπεργάζεσθαι ·
τρίτου δὲ τοῦ μηδ  εἰς ἀριθμὸν ἐλθεῖν , ἐν στάχυσι καὶ δράγμασιν ἀδήλου καὶ ἀπεριγράφου τοῦ καρποῦ ὑπάρχοντος , ἵνα μὴ προαναπέσωσιν αἱ διάνοιαι τῶν ἐγχωρίων ἐν ταῖς ἀναλώσεσι τοῦ συλλογισθέντος , ἀλλ εὐθυμίᾳ χρώμενοι τῇ σιτίων ἀμείνονι τροφῇ  τρέφει γὰρ ἐν τοῖς μάλιστα ἐλπίς  ἐπικουφίζωσι τὴν ἐκ τῆς ἐνδείας βαρεῖαν νόσον 0 ·
τετάρτου δὲ τοῦ καὶ τοῖς θρέμμασι χιλὸν τεταμιεῦσθαι , τῶν ἀχύρων καὶ ἀθέρων ἐκ τῆς τοῦ καρποῦ καθάρσεως διακρινομένων 0 .